Α4-0335/96

Ψήφισμα σχετικά με την βιομηχανική αναδιάρθρωση και τις μετεγκαταστάσεις στην Ευρωπαϊκή Ένωση

Το Ευρωπαϊκό Κοινοβούλιο,

- έχοντας υπόψη τις συζητήσεις κατά την κοινή ακρόαση της Επιτροπής Οικονομικής, Νομισματικής και Βιομηχανικής Πολιτικής με την Επιτροπή Κοινωνικών Υποθέσεων και Απασχόλησης για το θέμα αυτό που πραγματοποιήθηκε στις 29 Μαΐου 1996,

- έχοντας υπόψη το ψήφισμά του της 15ης Δεκεμβρίου 1994 σχετικά με τα συμπεράσματα του Γύρου της Ουρουγουάης και τις μελλοντικές δραστηριότητες του ΠΟΕ ((EE C 18 της 23.1.95, σελ. 165)),

- έχοντας υπόψη τα ψηφίσματα του Ευρωπαϊκού Κοινοβουλίου για την μετεγκατάσταση των επιχειρήσεων εντός της ΕΕ της 17ης Φεβρουαρίου 1995, 13ης Ιουλίου 1995 και 21ης Σεπτεμβρίου 1995 ((EE C 56 της 06.3.95, σελ. 197, EE C 249 της 25.9.95, σελ. 152, EE C 269 της 16.10.95, σελ. 172 )),

- έχοντας υπόψη το ψήφισμά του της 14ης Δεκεμβρίου 1996 σχετικά με την ανακοίνωση της Επιτροπής που αφορά ίσους όρους ανταγωνισμού για τις άμεσες επενδύσεις παγκοσμίως ((EE C 17 της 22.1.96, σελ. 175)),

- έχοντας υπόψη το ψήφισμά του της 9ης Μαΐου 1996 σχετικά με την ετήσια οικονομική έκθεση της Επιτροπής των ΕΚ για το 1996 ((EE C 152 της 27.5.96, σελ. 68)),

- έχοντας υπόψη το ψήφισμά του της 24ης Μαΐου 1996 σχετικά με τις διαπραγματεύσεις στο πλαίσιο του ΠΟΕ για το εμπόριο και το περιβάλλον ((EE C 166 της 10.6.96, σελ. 260)),

- έχοντας υπόψη τα άρθρα 5, 7, 11, 17, 18 και 19 του Κοινοτικού Χάρτη για τα θεμελιώδη κοινωνικά δικαιώματα των εργαζομένων,

- έχοντας υπόψη την οδηγία 94/45/ΕΟΚ του Συμβουλίου της 22ας Σεπτεμβρίου 1994 σχετικά με το συμβούλιο των ευρωπαίων εργαζομένων ((ΕΕ L 254 της 30.9.94, σελ. 64)),

- έχοντας υπόψη την οδηγία 75/129/ΕΟΚ ((ΕΕ L 48 της 22.2.75, σελ. 29)), όπως τροποποιήθηκε με την οδηγία 92/56/ΕΟΚ ((ΕΕ L 245 της 26.8.92, σελ. 3)) που αφορά την προσαρμογή των νομοθεσιών των κρατών μελών σχετικά με τις ομαδικές απολύσεις, και την οδηγία 77/187/ΕΟΚ ((ΕΕ L 61 της 5.3.77, σελ. 26)), σχετικά με τη διατήρηση των δικαιωμάτων των εργαζομένων κατά τη μετεγκατάσταση επιχειρήσεων,

- έχοντας υπόψη την Λευκή Βίβλο για την ανάπτυξη, την ανταγωνιστικότητα και την απασχόληση, τη Λευκή Βίβλο για την ευρωπαϊκή κοινωνική πολιτική και το Σύμφωνο Εμπιστοσύνης για την απασχόληση,

- έχοντας υπόψη τα συμπεράσματα των ευρωπαϊκών κοινοβουλίων του Έσσεν, των Καννών, της Μαδρίτης και της Φλωρεντίας,

- έχοντας υπόψη τη γνωμοδότηση (CdR 228/95) και την έκθεση (CdR 279/94) της Επιτροπής Περιφερειών για την μετεγκατάσταση Διεθνών επιχειρήσεων,

- έχοντας υπόψη τα άρθρα 2, 3, 3Α παράγραφος 1, 12Α, 118 και 130 της Συνθήκης για την Ευρωπαϊκή Ένωση,

- έχοντας υπόψη την πρόταση ψηφίσματος του κ. Caudron και άλλων σχετικά με τη βιομηχανική αναδιάρθρωση και τις αποκεντρώσεις στην Ευρωπαϊκή Ένωση (Β4- 0178/94),

- έχοντας υπόψη το άρθρο 148 του Κανονισμού του,

- έχοντας υπόψη την έκθεση της Επιτροπής Οικονομικής, Νομισματικής και Βιοχανικής Πολιτικής για τις γνωμοδοτήσεις της Επιτροπής Κοινωνικών Υποθέσεων και Απασχόλησης και της Επιτροπής Περιφερειακής Πολιτικής (Α4- 0335/96)

Α. λαμβάνοντας υπόψη ότι οι μετεγκαταστάσεις και η αναδιάρθρωση της βιομηχανίας δεν είναι νέα φαινόμενα, αλλά ότι η κλίμακά τους στην πορεία εντός του οποίου συντελούνται έχουν μεταβληθεί σημαντικά στο πλαίσιο της διαδικασίας παγκοσμιοποίησης της οικονομίας,

Β. εκτιμώντας ότι οι μετεγκαταστάσεις βιομηχανιών μπορούν να πάρουν πολλές μορφές -τόσο από την άποψη των παραγόντων που τις επηρεάζουν όσο και σχετικά με τον οικονομικό αντίκτυπο στις εμπλεκόμενες περιφέρειες ή χώρες[semigr ]

Γ. λαμβάνοντας υπόψη ότι μετεγκαταστάσεις βιομηχανιών είναι δυνατόν να συμβούν μέσα στην Κοινότητα και μεταξύ Κοινότητας και τρίτων χωρών[semigr ]

Δ. λαμβάνοντας υπόψη ότι οι μεταγκαταστάσεις αποτελούν μέρος μιας συνολικής διαδικασίας εξορθολογισμού της οικονομίας και μείωσης του κόστους, βιομηχανικού εκσυγχρονισμού και ανάπτυξης, προσαρμογής και αναδιάρθρωσης,

Ε. λαμβάνοντας υπόψη ότι ο ρυθμός των μετεγκαταστάσεων και της παγκοσμιοποίησης αντανακλάται στη θεαματική αύξηση των Άμεσων Ξένων Επενδύσεων (οι οποίες τριπλασιάσθηκαν μέσα στα τελευταία δέκα χρόνια), και στην έντονη αύξηση του διεθνούς εμπορίου, το οποίο αυξήθηκε με ρυθμούς διπλάσιους από την παγκόσμιο παραγωγή μέσα στην ίδια περίοδο,

ΣΤ. έχοντας υπόψη ότι οι διεθνικές εταιρείες αποτελούν του βασικούς παράγοντες στη διαδικασία μετεγκαταστάσεων και αναδιάρθρωσης δεδομένου ότι αντιπροσωπεύουν περίπου τα 2/3 του συνόλου του παγκοσμίου εμπορίου και διεξάγουν το 1/3 υπό την μορφή ενδοεταιρικού εμπορίου,

Ζ. ότι οι μετεγκαταστάσεις δεν συνίστανται πλέον στην φυσική μετακίνηση μιάς εγκατάστασης ώστε το ίδιο έργο να εκτελείται σε διαφορετική τοποθεσία, αλλά συντελούνται υπό ευρύτερη ποικιλία τρόπων, μεταξύ των οποίων συμπεριλαμβάνονται η υπεργολαβία, οι στρατηγικές συμμαχίες μεταξύ επιχειρήσεων, οι επενδύσεις χαρτοφυλακίου και τα παρόμοια,

Η. λαμβάνοντας υπόψη ότι οι μετεγκαταστάσεις επηρεάζουν όχι μόνον τους «παραδοσιακούς» κλάδους, δηλαδή τους κλάδους εντάσεως εργασίας, όπως η κλωστοϋφαντουργία, η βιομηχανία ειδών υπόδυσης, ή η βιομηχανία κατασκευής παιγνιδιών, αλλά και κλάδους εντάσεως κεφαλαίου όπως η χαλυβουργία, η ναυπηγική, οι μηχανοκατασκευές, ο εξοπλισμός αεροσκαφών και ο ηλεκτρονικός εξοπλισμός, καθώς και σημαντικούς τομείς των υπηρεσιών όπως η ανάπτυξη λογισμικού, οι χρηματοπιστωτικές υπηρεσίες, η πληροφόρηση και η τεχνικο- οργανωτική υποδομή[semigr ]

Θ. λαμβάνοντας υπόψη ότι τα κίνητρα που οδηγούν τις επιχειρήσεις στη μετεγκατάσταση είναι πολλαπλά, μεταξύ των οποίων η επιδίωξη πρόσβασης σε αναδυόμενες αγορές, η υπέρβαση κανονισμών περί τοπικού περιεχομένου, ο ανταγωνισμός όσον αφορά τους μισθούς ή τις επιδοτήσεις, οι ευκαιρίες που προσφέρονται για «δωρεάν» υποδομές, η αποφυγή φορολογίας[semigr ]

Ι. εκτιμώντας η σταθερότητα των αγορών συναλλάγματος έχει κεφαλαιώδη σημασία προκειμένου οι αποφάσεις περί μετεγκατάστασης να μην διαστρεβλώνονται ή να καθίστανται αντιπαραγωγικές[semigr ]

ΙΑ. λαμβάνοντας υπόψη ότι η ύπαρξη κοινού νομίσματος στην Ευρωπαϊκή Ένωση θα συνεισφέρει σε σταθερό περιβάλλον ώστε οι επιπτώσεις της αναδιάρθρωσης και των μετεγκαταστάσεων στην οικονομία να είναι εποικοδομητικές, υπό τον όρο ότι θα βασίζεται στην ονομαστική σύγκλιση των οικονομιών και σε αποτελεσματικό μακροοικονομικό συντονισμό[semigr ]

ΙΒ. λαμβάνοντας υπόψη ότι οι μετεγκαταστάσεις επιχειρήσεων μπορεί αφενός να αποτελέσουν θετικό βήμα εφόσον δημιουργούν θέσεις απασχόλησης σε περιοχές που υποφέρουν από μεγάλη ανεργία και φτώχεια, καθώς και να συμβάλουν στην πρόσβαση των επιχειρήσεων σε νέες αγορές, αλλά αφετέρου μπορεί να έχουν αρνητικά αποτελέσματα στην περίπτωση που καταργούνται θέσεις απασχόλησης σε περιοχές που (ακόμα) δεν έχουν εναλλακτικές λύσεις,

ΙΓ. εκτιμώντας ότι η ειδική συγκυρία της ασυνάρτητης ανάπτυξης της εσωτερικής αγοράς, των απαιτήσεων σύγκλισης για το ενιαίο νόμισμα, της επιταχυνόμενης εισαγωγής της νέας τεχνολογίας και των νέων συστημάτων μεθόδων οργάνωσης που εξοικονομούν θέσεις εργασίας, αναδεικνύουν αυτή τη στιγμή τις μετεγκαταστάσεις για την αναδιάρθρωση σε μιά μοναδικού χαρακτήρα και ιδιόμορφη πρόκληση για του πολιτικούς, δεδομένου ότι αυξάνουν τις ήδη πολυάριθμες δυσκολίες της ΕΕ όσον αφορά την αντιμετώπιση των προβλημάτων απασχόλησης και οικονομικής ανάπτυξης[semigr ]

ΙΔ. εκτιμώντας ότι η Ευρωπαϊκή Ένωση, ως ο σημαντικότερος παγκόσμιος παράγοντας, έχει υποχρεώσεις, μέσα από τις πολιτικές της για το εμπόριο και την εσωτερική αγορά, να εξασφαλίσει την παγκόσμια ευθύνη για υπεύθυνη συμπεριφορά προς το συμφέρον των πολιτών της και άλλων στην παγκόσμια οικονομία[semigr ]

ΙΕ. εκτιμώντας ότι οι μετεγκαταστάσεις προς το εξωτερικό ενδέχεται να συνδέονται με σειρά κοινωνικο-οικονομικών προβλημάτων στις περιφέρειες, π.χ. αύξηση των ποσοστών της μακροχρόνιας ανεργίας, αναντιστοιχία προσόντων, μείωση της αγοραστικής δύναμης και απώλεια καθοριστικής σημασίας αγορών για τους τοπικούς παραγωγούς[semigr ]

ΙΣΤ. εκτιμώντας ότι οι μετεγκαταστάσεις στο εσωτερικό της Ένωσης δεν επιλύουν κατάνάγκη τα εσωτερικά προβλήματα, στις περιπτώσεις που οι εισερχόμενοι επενδυτές στηρίζονται στην προσέλκιση και απόσπαση ειδικευμένου εργατικού δυναμικού από τις τοπικές επιχειρήσεις, πράγμα που αποβαίνει σε σημαντική ζημία της υφιστάμενης οικονομίας[semigr ]

ΙΖ. εκτιμώντας ότι οι πρόσφατες αλλαγές στα διαρθρωτικά ταμεία σημαίνουν ότι η πρόσβαση στις δαπάνες υπαγορεύεται μάλλον από τη δημοσιονομική ικανότητα των περιφερειών και όχι από τις ανάγκες, κάτι το οποίο λειτουργεί πολωτικά και τιμωρεί ακριβώς εκείνες τις περιφέρειες που είναι λιγότερο ευνοημένες[semigr ]

ΙΗ. εκτιμώντας ότι η θέσπιση ελάχιστων κοινωνικών προτύπων θα λειτουργήσει ως κατώφλι στην αγορά εργασίας και θα προκαλέσει την αναβάθμιση του εργατικού δυναμικού μέσω των επενδύσεων σε επαγγελματική επιμόρφωση, ενισχύοντας παράλληλα το αίσθημα προσωπικής αξιοπρέπειας των εργαζομένων[semigr ]

ΙΘ. λαμβάνοντας υπόψη ότι η ανεργία στην Ευρωπαϊκή Ένωση παραμένει πολύ υψηλή και παρατεταμένη, ενώ, αντίθετα, θα έπρεπε να επιδιώκεται ο στόχος της πλήρους απασχόλησης,

Κ. λαμβάνοντας υπόψη ότι η έλλειψη δεδομένων σχετικά με τις μεταφορές επιχειρήσεων δεν επιτρέπει την ακριβή εκτίμηση της έκτασης του φαινομένου,

ΚΑ. λαμβάνοντας υπόψη ότι ο ρόλος των χωρών της Κεντρικής και Ανατολικής Ευρώπης εξακολουθεί να είναι περιορισμένος αλλά πρόκειται να αυξηθεί σημαντικά στο άμεσο μέλλον και ότι ιδιαίτερη προσοχή πρέπει να δοθεί, κατά τη διαδικασία διεύρυνσης της Ένωσης, στις πτυχές που συνδέονται με τις μετεγκαταστάσεις και την αναδιάρθρωση[semigr ]

1. θεωρεί επείγουσα ανάγκη να μετατοπισθεί η βάση του πλαισίου για τη διεθνή δράση στον τομέα των εμπορικών ανταλλαγών και των επενδύσεων, από τη σχετικά στενή επικέντρωση στην ανάπτυξη και στη διατήρηση του ελεύθερου εμπορίου και των επενδύσεων, στον πιό πολύπλοκο στόχο της βιώσιμης ανάπτυξης, που σημαίνει την ολοκλήρωση της οικονομικής αποδοτικότητας, της μακροοικονομικής σταθερότητας, της κοινωνικής δικαιοσύνης και της περιβαλλοντικής βιωσιμότητας[semigr ]

2. υπογραμμίζει ότι η διεθνής συναλλαγματική κερδοσκοπία αποτελεί μείζονα πηγή νομισματικής αστάθειας που διαστρεβλώνει τις αποφάσεις στην πραγματική οικονομία, όπως π.χ. τις μετεγκαταστάσεις[semigr ] ζητεί επιμόνως από την Επιτροπή να διατυπώσει προτάσεις για την αποτροπή της κερδοσκοπίας στα χρηματιστηριακά παράγωγα[semigr ] παράλληλα υπογραμμίζει, σε σχέση με αυτό, ότι η επιτυχής υλοποίηση της ΟΝΕ θα αποτελέσει σημαντικό βήμα προόδου στην αντιμετώπιση των προαναφερθέντων προβλημάτων[semigr ]

3. αναδέχεται την άποψη της Επιτροπής στο έγγραφο «Η Φορολογία στην Ευρωπαϊκή Ένωση» (SΕC(96)487), σύμφωνα με την οποία η χαμηλή φορολογία γεωγραφικά κινητών συντελεστών της παραγωγής υπονομεύει τις εθνικές φορολογικές βάσεις, δεδομένου ότι αναγκάζει σε μετατόπιση του φορολογικού βάρους προς λιγότερο κινητούς παράγοντες όπως π.χ. το εργατικό δυναμικό, κάτι που αποτελεί τη μεγαλύτερη από τις πολιτικές προκλήσεις που δεν έχουν ακόμη αντιμετωπισθεί[semigr ] ως εκ τούτου ζητεί ν'αναληφθεί κατάλληλη πρωτοβουλία[semigr ]

4. επισημαίνει την ταχύτητα με την οποία εφαρμόσθηκε στην ΕΕ η ελεύθερη κυκλοφορία κεφαλαίων και επικρίνει το γεγονός ότι δεν δόθηκε η ίδια προτεραιότητα στην κινητικότητα του εργατικού δυναμικού και των συντάξεων καθώς και στην αναγνώριση των πτυχίων[semigr ] καλεί την Επιτροπή να μελετήσει τις συνέπειες, για τις μετεγκαταστάσεις στο εσωτερικό της ΕΕ, μιας μεγαλύτερης κινητικότητας των εργαζομένων και των συνταξιοδοτικών τους δικαιωμάτων[semigr ]

5. ζητεί από την Επιτροπή να λάβει τις αναγκαίες πρωτοβουλίες για να παραμερισθούν οι φραγμοί που παρεμποδίζουν όλους τους εργαζόμενους και τους πολίτες να επωφελούνται πλήρως από την αναδιανομή των επιτυχημένων αποτελεσμάτων της εσωτερικής αγοράς, μεταξύ των οποίων, η έλλειψη μιας ευρωπαϊκής αντιμετώπισης της δυνατότητας φορολόγησης των διασυνοριακών εργαζομένων και η έλλειψη φορολογικής εναρμόνισης η οποία έχει οδηγήσει στο ότι η φορολογική επιβάρυνση των κινητών περιουσιακών στοιχείων έχει μειωθεί κατά 10% μεταξύ 1980 και 1993 ενώ αντιθέτως η φορολογική επιβάρυνση της εργασίας και του εισοδήματος έχει αυξηθεί κατά 20%[semigr ] ζητεί από το Συμβούλιο και τα κράτη μέλη να δώσουν συνέχεια στις προτάσεις αυτές[semigr ]

6. τονίζει ότι όταν υπάρχουν μετεγκαταστάσεις, ο ανταγωνισμός που βασίζεται στην κοινωνική ρύθμιση παίζει συχνά ένα ρόλο, που στην αρχή της τρίτης φάσης της ΟΝΕ, η κοινωνική ασφάλεια, οι συνθήκες εργασίας, η πολιτική περιβάλλοντος και η φορολογική πολιτική αποτελούν τους τελευταίους τομείς όπου τα κράτη μέλη μπορούν να χρησιμοποιήσουν τον ανταγωνισμό[semigr ] και ότι είναι επείγον να υπάρξει κοινωνική ευρωπαϊκή νομοθεσία πλαίσιο που πρέπει να εγκριθεί με απόφαση που θα ληφθεί με ειδική πλειοψηφία[semigr ]

7. ζητεί από την Επιτροπή και το Συμβούλιο να λάβουν υπόψη τη διεθνοποίηση της ίδιας της βιομηχανίας της ΕΕ και ζητεί από την Επιτροπή να αναφερθεί στην στρατηγική της για την αντιμετώπιση των συνεπειών της αναδιάρθρωσης στην απασχόληση[semigr ]

8. αναμένει από την Επιτροπή να εξηγήσει πώς «συνυπολογίζει» τον παράγοντα των επιπτώσεων της αυξανόμενης ορθολογικοποίησης των διεθνικών επιχειρήσεων της Ευρωπαϊκής Ένωσης και των αποφάσεών τους που αφορούν την παραγωγή και την μετεγκατάσταση, καθώς και τον αντίκτυπο όλων αυτών σε βραχυπρόθεσμες και μεσοπρόθεσμες εκτιμήσεις της για την απασχόληση στην Ευρωπαϊκή Ένωση, και πώς τα αποτελέσματα αυτά λαμβάνονται υπόψη στον σχεδιασμό και την εφαρμογή των προτάσεών της για δράσεις που αφορούν την απασχόληση[semigr ]

9. επιβεβαιώνει την ανάγκη εξισορρόπησης της «αρχιτεκτονικής δομής» της Συνθήκης, με την υπαγωγή σ' αυτήν των συμφερόντων των εργαζομένων και της αγοράς εργασίας, ούτως ώστε, στο πλαίσιο του συμφώνου εμπιστοσύνης για την απασχόληση, να δημιουργηθεί μια πραγματική βάση, έστω και μικρή, για την επίτευξη αυτής της εμπιστοσύνης[semigr ]

10. καλεί την Επιτροπή να αξιολογήσει τα διαρθρωτικά ταμεία ως προς τη στρέβλωση του ανταγωνισμού και τα στοιχεία για άκριτη χορήγηση επιδοτήσεων, και να υποβάλει έκθεση με τα αποτελέσματα στο Ευρωπαϊκό Κοινοβούλιο[semigr ]

11. προτείνει η στήριξη από την ΕΕ στις επιχειρήσεις μέσω των διαρθρωτικών ταμείων να έχει ως προαπαιτούμενο τη μακροχρόνια δέσμευση στην απασχόληση και την τοπική ανάπτυξη[semigr ] υπογραμμίζει ως εκ τούτου την ανάγκη να διαδραματίσουν σχετικό ρόλο οι περιφερειακές και τοπικές αρχές απαιτώντας από τους εισερχόμενους επενδυτές προστιθέμενη αξία και βιώσιμους δεσμούς με την υφιστάμενη οικονομία, έτσι ώστε οι επιχειρήσεις μετεγκαθίστανται να μην απειλούνται με νέα μετεγκατάσταση στο μέλλον[semigr ]

12. καλεί την Επιτροπή να αναλάβει ισχυρή και στοχοθετημένη δέσμευση στις επενδύσεις στον τομέα της εκπαίδευσης και κατάρτισης έτσι ώστε να υποβοηθείται η απαιτούμενη δυνατότητα προσαρμογής σε περιπτώσεις μετεγκαταστάσεων[semigr ]

13. ζητεί να τερματισθεί η «εξίσωση προς τα κάτω» των κοινωνικών συστημάτων στη διαδικασία ανταγωνισμού για επενδύσεις, με τη δημιουργία ενός ισότιμου πεδίου δράσης όσον αφορά την κοινωνική προστασία και την αφαίρεση κάθε σχετικής διάταξης εξαίρεσης μέσω της Διακυβερνητικής Διάσκεψης[semigr ]

14. επισύρει τη σημασία της δημιουργίας ενός Ευρωπαϊκού Συμβουλίου Έργων έτσι ώστε να εξασφαλίζεται η διαφάνεια στις αποφάσεις σχετικά με τη μετεγκατάσταση και την αναδιάρθρωση[semigr ]

15. ζητεί επομένως την τροποποίηση των καταστατικών του Παγκόσμιου Οργανισμού Εμπορίου τα οποία κατοχυρώνουν την απόλυτη πρωτοκαθεδρία του ελεύθερου εμπορίου απέναντι σε κάθε οικολογική ή κοινωνική παράμετρο και θέτουν εν κινδύνω τους στόχους της βιώσιμης ανάπτυξης που εγκρίθηκαν στο Ρίο το 1992[semigr ]

16. καλεί την Επιτροπή να διατυπώσει προτάσεις σχετικά με τα ελάχιστα περιβαλλοντικά πρότυπα που πρέπει να εισαχθούν στις συμφωνίες προτιμήσεων και τις πολυμερείς εμπορικές συμφωνίες της Ευρωπαϊκής Ένωσης[semigr ]

17. πιστεύει ότι εάν καταλογισθούν ορθά οι εξωτερικές πτυχές της τιμολόγησης των μεταφορών, θα μπορούσαν να αμφισβητήσουν σε σημαντικό βαθμό την ορθότητα των τρεχουσών αποφάσεων μετεγκατάστασης των άμεσων ξένων επενδύσεων σε παγκόσμιο επίπεδο[semigr ] τονίζει ότι απαιτείται επειγόντως διόρθωση της τιμολόγησης των μεταφορών[semigr ]

18. ζητεί από την Επιτροπή να διευκρινίσει την υπάρχουσα ή σχεδιαζόμενη βιομηχανική πολιτική καθώς και τους λόγους απόρριψης των άλλων πολιτικών[semigr ] της ζητά επίσης να δηλώσει αν προτίθεται να θεωρήσει την πολιτική ανταγωνισμού ως βιομηχανική πολιτική και εάν ναι, ποιός είναι ο ρόλος της Διεύθυνσης Βιομηχανίας, στην ορθολογική εκπόνηση τόσο της βιομηχανικής όσο και της ανταγωνιστικής πολιτικής[semigr ] τέλος, της ζητεί να διατυπώσει μια σαφή βιομηχανική πολιτική της Ευρωπαϊκής Ένωσης[semigr ]

19. ζητεί από την Επιτροπή να αξιοποιήσει τις δυνατότητες που της παρέχονται μέσω του άρθρου 101 της Συνθήκης προκειμένου να εξαλειφθούν οι στρεβλώσεις του ανταγωνισμού που προκαλούνται από την έλλειψη κοινής φορολογικής πολιτικής[semigr ]

20. ζητεί επιμόνως από την Επιτροπή και τους Υπουργούς που συνέρχονται στη Σύνοδο του ΠΟΕ στη Σιγκαπούρη να συνεχίσουν την υιοθέτηση κοινωνικών ρητρών στις διεθνείς συμφωνίες εμπορίου και επενδύσεων, με βάση τα βασικά πρότυπα της ΔΟΕ σχετικά με τα θεμελιώδη δικαιώματα όπως η ελευθερία του συνεταιρίζεσθαι, το δικαίωμα στις συλλογικές συμβάσεις, η ελάχιστη ηλικία εργασίας, η αποφυγή των διακρίσεων και η απαγόρευση της καταναγκαστικής εργασίας[semigr ]

21. θεωρεί ότι η σύνοδος του ΠΟΕ στη Σιγκαπούρη το Δεκέμβριο θα πρέπει να επιδιώξει την αναθεώρηση των καταστατικών του οργανισμού έτσι ώστε να υπάρξει α) επανακαθορισμός του άρθρου ΧΧ σχετικά με τις «γενικές εξαιρέσεις» στους κανόνες του ελεύθερου εμπορίου και στην ίση μεταχείριση των επενδύσεων[semigr ] β) κοινές διακηρύξεις που να εξασφαλίζουν ότι

i) η βιώσιμη ανάπτυξη, οι πολυμερείς συμβάσεις για το περιβάλλον και τα ανθρώπινα δικαιώματα πρέπει να έχουν την πρωτοκαθεδρία απέναντι στο ελεύθερο εμπόριο[semigr ]

ii) επιβεβαιώνοντας το δικαίωμα των λιγότερο ανεπτυγμένων χωρών να προάγουν με τα κατάλληλα πολιτικά μέτρα την ανάπτυξη των βιομηχανιών τους[semigr ]

22. καλεί το Συμβούλιο της Ευρωπαϊκής Ένωσης να αναθέσει στην Επιτροπή να προωθήσει και να επιδιώξει ενεργητικά τη θέσπιση μηχανισμών ώστε να υπάρξει διαφάνεια και λογοδοσία στο πλαίσιο του ΠΟΕ και να εξασφαλισθεί η πλήρης συμμετοχή των ΜΚΟ και της εμπειρογνωμοσύνης τους[semigr ]

23. φρονεί ότι η ΕΕ, και ειδικά η Επιτροπή, πρέπει να παίξουν ενεργό ρόλο στην καταπολέμηση του αθέμιτου ανταγωνισμού και στην προώθηση του ρόλου του ΠΟΕ και τη ΔΟΕ, αντιμετωπίζοντας θετικά θέματα όπως η σχέση μεταξύ των εργατικών κανονισμών και των επενδύσεων, το άνοιγμα στις αγορές των τρίτων χωρών, την δημιουργία μιας βάσης δεδομένων σχετικής με τους εμπορικούς φραγμούς, την καταπολέμηση της πειρατείας στην πνευματική ιδιοκτησία και, κυρίως, τον συντονισμό των θέσεων των κρατών μελών στο πλαίσιο του ΠΟΕ και του ΟΟΣΑ[semigr ]

24. ζητεί από την Επιτροπή να προσπαθήσει για την συμπερίληψη κοινωνικών ρητρών σε διεθνείς συνθήκες, με βάση τις πέντε συμβάσεις της ΔΟΕ που θεωρούνται πρωταρχικής σημασίας, δηλαδή το δικαίωμα του συνδικαλίζεσθαι και της ελεύθερης διαπραγμάτευσης συλλογικών συμβάσεων, την απαγόρευση της παιδικής εργασίας και της καταναγκαστικής εργασίας και την απαγόρευση των διακρίσεων[semigr ] καλεί την Επιτροπή να αναλάβει πρωτοβουλία ούτως ώστε όλα τα κράτη μέλη να επικυρώσουν αυτές τις συμβάσεις[semigr ] ζητεί όπως η υλοποίηση αυτών των κοινωνικών ρητρών συνοδευθούν από θετικά και ενθαρρυντικά μέτρα έναντι χωρών και επιχειρήσεων που τηρούν τις εν λόγω ρήτρες[semigr ] ζητεί από την Επιτροπή και το Συμβούλιο να ασχοληθούν επειγόντως με το θέμα προκειμένου αυτό να εξετασθεί κατά προτεραιότητα στο πλαίσιο της υπουργικής διάσκεψης του ΠΟΕ στη Σιγκαπούρη και να καταβάλει δραστήριες προσπάθειες στο πλαίσιο της υπουργικής διάσκεψης του ΠΟΕ στη Σιγkαπούρη για τη σύσταση μιας επιτροπής εμπορίου και ανθρωπίνων δικαιωμάτων η οποία θα ασχολείται ειδικότερα με θέματα των ανθρωπίνων δικαιωμάτων στον εργασιακό χώρο[semigr ][semigr ]

25. ζητεί από την Επιτροπή να εξασφαλίσει ίσες συνθήκες για όλους, στις διαπραγματεύσεις της με τους άλλους εμπορικούς συνασπισμούς και τις άλλες χώρες, και να δημιουργήσει διαφανή συστήματα εκτίμησης της επίτευξης των στόχων αυτών και της εξασφάλισης θεμιτού ανταγωνισμού και κατάλληλων κανονισμών στον τομέα της απασχόλησης[semigr ]

26. καλεί την Επιτροπή να επεξεργασθεί κώδικα συμπεριφοράς για την ευρωπαϊκή βιομηχανία έτσι ώστε οι επιχειρήσεις να αποθαρρύνονται από επενδύσεις ή υπεργολαβικές αναθέσεις σε χώρες που παραβιάζουν κατάφωρα ορισμένα κεφαλαιώδη κοινωνικά δικαιώματα[semigr ] η εκπλήρωση των όρων που έχουν συμφωνηθεί πρέπει να παρακολουθείται από ανεξάρτητες οργανώσεις[semigr ]

27. τονίζει τον αντίκτυπο που ενδέχεται να έχει η εμβάθυνση των συμφωνιών TRIM, στο πλαίσιο του ΠΟΕ, στο φαινόμενο των μετεγκαταστάσεων και επιμένει ότι, στην Υπουργική Διάσκεψη του ΠΟΕ στη Σιγκαπούρη η συμφωνία TRIM θα πρέπει να ενταχθεί στην προοπτική των οικονομικών και κοινωνικών συνεπειών των μετεγκαταστάσεων και της ελευθέρωσης των άμεσων εξωτερικών επενδύσεων[semigr ]

28. επαναλαμβάνει τη θέση του, ότι το Ευρωπαϊκό Κοινοβούλιο θα πρέπει να συμμετέχει πλήρως σε όλες τις διεθνές συμφωνίες εμπορίου και επενδύσεων της Ευρωπαϊκής Ένωσης[semigr ]

29. θεωρεί ότι στόχος της δημόσιας πολιτικής πρέπει να είναι, λαμβάνοντας δεόντως υπόψη το πολύπλοκο φαινόμενο των μετεγκαταστάσεων βιομηχανιών, να ενθαρρυνθούν οι ευεργετικές συνέπειές του και να περιορισθούν οι δυνητικά αρνητικές επιπτώσεις του[semigr ]

30. πιστεύει επομένως ότι η δημόσια πολιτική απέναντι στο φαινόμενο των μετεγκαταστάσεων βιομηχανιών πρέπει να χαραχθεί έχοντας κατά νου τους εξής στόχους:

- υψηλό επίπεδο απασχόλησης[semigr ]

- οικονομική και κοινωνική συνοχή[semigr ]

- ανταγωνιστικότητα της κοινοτικής βιομηχανίας[semigr ]

- βιώσιμη ανάπτυξη[semigr ]

- δικαιότερη κατανομή των κερδών από τις ελεύθερες εμπορικές ανταλλαγές[semigr ]

31. παρατηρεί ότι πρόσφατες μελέτες δείχνουν την αυξανόμενη σημασία των χωρών της Κεντρικής και Ανατολικής Ευρώπης σε ό,τι αφορά τη μετεγκατάσταση επιχειρήσεων[semigr ]

32. επικρίνει την απουσία επαρκών κοινωνικών προτύπων και την ύπαρξη νόμιμου κοινωνικού ντάμπιγκ, με ενοχλητικές συνέπειες για την εσωτερική αγορά της ΕΕ[semigr ]

33. τονίζει την ανάγκη επαναπροσανατολισμού της υποστήριξης του προγράμματος ΡΗΑRΕ με στόχο την ανάπτυξη ευρύτερων και υψηλότερων κοινωνικών σταθεροτύπων στις χώρες της Κεντρικής και Ανατολικής Ευρώπης, με σκοπό οι εν λόγω χώρες να ενσωματώσουν στο κοινωνικό τους σύστημα όσο το δυνατόν καλύτερα το πλαίσιο κοινοτικής πολιτικής της ΕΕ[semigr ]

34. ζητεί από την Επιτροπή να αναλάβει την εκπόνηση μελέτης για τη συμφωνία σύνδεσης και προσχώρησης καθώς και του προγράμματος PHARE, και περισσότερο συγκεκριμένα για την εφαρμογή των κοινωνικών ρητρών στις συνθήκες αυτές, με σκοπό την ενίσχυση της λειτουργίας ενός ορθολογιστικού μοντέλου κοινωνικού διαλόγου, της εκπόνησης μιας σωστής εργατικής νομοθεσίας, της κοινωνικής προστασίας και ενός εργατικού συστήματος[semigr ]

35. ζητεί από την Επιτροπή να συνυπολογίσει τις επιπτώσεις της ανάπτυξης των διεθνικών εταιρειών στις χώρες ΚΑΚ εξετάζοντας της ανασύνθεση των πόρων του διαρθρωτικού ταμείου και του ταμείου συνοχής στο πλαίσιο της διεύρυνσης, στο γενικό πεδίο της επιδίωξης του στόχου της οικονομικής και κοινωνικής συνοχής και επιδεικνύοντας ιδιαίτερη προσοχή στην κατάσταση των χωρών που σήμερα επωφελούνται από τα διαρθρωτικά ταμεία και το Ταμείο Συνοχής[semigr ]

36. καλεί την Επιτροπή να συνεχίσει την επίσημη εξέταση των μετεγκαταστάσεων των βιομηχανιών της Κοινότητας και να εξετάσει κατά πόσον είναι σκόπιμη η δημιουργία μόνιμου παρατηρητηρίου των ζητημάτων αυτών[semigr ] καλεί ως προς αυτό την Επιτροπή να αναπτύξει, με βάση τις εργασίες ενός τέτοιου παρατηρητηρίου, κατευθυντήριες γραμμές για μια κοινοτική πολιτική η οποία, λαμβάνοντας δεόντως υπόψη το πολύπλοκο φαινόμενο των μετεγκαταστάσεων βιομηχανιών, θα έχει στόχο να ενθαρρύνει τις ευεργετικές συνέπειές του και να περιορίσει τις δυνητικά αρνητικές επιπτώσεις του[semigr ] οι εν λόγω κατευθυντήριες γραμμές πρέπει να διατυπωθούν με βάση τους πέντε στόχους της δημόσιας πολιτικής που εκτέθηκαν στην προηγούμενη παράγραφο και να παρουσιαστούν στο Ευρωπαϊκό Κοινοβούλιο και το Συμβούλιο[semigr ]

37. τονίζει ότι οι υφιστάμενες κοινοτικές πολιτικές, όπως για τον ανταγωνισμό, τη βιομηχανία, το εμπόριο και την εσωτερική αγορά, επηρεάζουν τον τύπο των μετεγκαταστάσεων βιομηχανιών τόσο εντός όσο και εκτός της Κοινότητας και εκφράζει την ανησυχία του για τον ανεπαρκή συντονισμό αυτών των πολιτικών[semigr ] ως προς αυτό, εκφράζει τη λύπη του διότι το φαινόμενο των μετεγκαταστάσεων και οι επιπτώσεις του δεν έχουν ληφθεί ρητά υπόψη κατά τη χάραξη και αξιολόγηση των εν λόγω πολιτικών[semigr ]

38. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, τη Συνέλευση Ίσης Εκπροσώπησης ΑΚΕ/ΕΕ και τους εκπροσώπους των κοινωνικών εταίρων σε ευρωπαϊκό επίπεδο.